ཕྱི་ལོ་༢༠༡༧ཟླ་༡༡ཚེས་༢༥ནས་༢༨བར་ནོར་གླིང་བོད་ཀྱི་རིག་གཞུང་ལྟེ་གནས་ཁང་གི་ཉེ་འཁྲིས་སུ་ཡོད་པའི་ཇོ་ནང་དུས་འཁོར་གྲྭ་ཚང་གི་ལྷ་ཁང་དུ།འཕགས་ཡུལ་ཇོ་ནང་འགྲོ་ཕན་ལྷན་ཚོགས་ཀྱིས་བཀོད་སྒྲིག་འོགརྒྱལ་བ་ཇོ་ནང་པའི་སྔོན་གྱི་བྱུང་རབས་དང་།ད་ལྟའི་གནས་བབ་གླེང་བ་ཞེས་པའི་བགྲོ་གླེང་དང་།རྒྱལ་བ་ཇོ་ནང་པའི་དམིགས་བསལ་ཚོགས་ཆེན་ཐེངས་དགུ་པ་སྐོང་འཚོགས་གནང་ཞིང་།ཚོགས་ཆེན་དབུ་འབྱེད་མཛད་སྒོའི་ཐོག་སྐུ་མགྲོན་གཙོ་བོ་ཆོས་རིག་བཀའ་བློན་གཡུ་ཐོག་ཀརྨ་དགེ་ལེགས་མཆོག་དང་།ཇོ་ནང་རྒྱལ་ཚབ་རིན་པོ་ཆེ་རྣམ་པ་གཉིས་ཀྱི་དབུས་པའི་གདན་ཞུའི་གཏམ་བཤད་པ་མཁས་དབང་རྣམ་པ་བདུན་དང་།ཚོགས་ཞུགས་པ་དང་ཟུར་ཉན་བཅས་མི་གྲངས་བརྒྱ་ལྷག་འདུ་འཛོམས་གྱིས་དཔལ་རྒྱལ་བ་ཇོ་ནང་པའི་ཆོས་འབྱུང་དང་།ལྟ་གྲུབ།དུས་འཁོར་སྦྱོར་དྲུག་ཉམས་ལེན་བཅས་ཀྱི་ཐད་བགྲོ་གླེང་ལྷུག་པོར་གནང་།